kombinácia liekov
Dobrý deň
Chcem sa opýtať na kombináciu liekov Valsacor a Tadalafil xantis.
Ďakujem
Dobrý deň,
ďakujeme za vašu otázku.
Pri súčasnom užívaní liekov Tadalafil a Valsacor bola pozorovaná interakcia bez klinickej závažnosti, pri ktorej sa môže zvýšiť hypotenzívny účinok lieku Valsacor. Z toho dôvodu je potrebné pri súčasnom užívaní uvedených liekov pravidelné meranie krvného tlaku. V prípade dlhšie zníženého krvného tlaku pod normálne hodnoty je potrebné informovať lekára.
Liek TADALAFIL sa nesmie používať u mužov so srdcovým ochorením, pre ktorých sa sexuálna aktivita neodporúča. Potenciálne kardiálne riziko sexuálnej aktivity pacientov s kardiovaskulárnym ochorením zváži ošetrujúci lekár.
Keďže výdaj lieku Tadalafil je viazaný na lekársky predpis, preto jeho užívanie má byť pod dohľadom ošetrujúceho lekára. Ak bol lekár pri predpise informovaný o prebiehajúcej liečbe Vami uvedenými liekmi, kombinácia liekov je možná.
S pozdravom
PharmDr. Patrícia Čečková